Anthony Martial

Anthony Joran Martial (* 5. december 1995, Massy, Francúzsko) je francúzsky futbalový útočník, ktorý naposledy hral za Manchester United. V roku 2015 vyhral cenu Golden Boy udeľovanú najlepšiemu hráčovi do 21 rokov v Európe.ANTHONY MARTIAL WINS GOLDEN BOY AWARD manutd.com: (19. december 2015)

Klubová kariéra
S profesionálnym futbalom začínal v Lyone odkiaľ v roku 2013 prestúpil za 6 miliónov € do konkurenčného AS Monaco. Svoj prvý ligový štart za nový klub si pripísal 24. novembra 2013 vo veku 17 rokov v zápase proti FC Nantes, keď v 63. minúte striedal Radamela Falcaa.Nantes 0–1 Monaco bbc.com: (24. november 2013) Za dve sezóny v Monaku zaznamenal 49 štartov s bilanciou 11 gólov.

Prestupová čiastka, za ktorú v roku 2015 prestúpil do Manchestru United, sa vyšplhala na 36 miliónov £. Celkovo však prestup mohol dosiahnuť hodnotu až 57,6 miliónov £ v prípade naplnenia všetkých bonusov.Anthony Martial could cost Man United £57.6 million - Monaco vice-president espnfc.co.uk: (3. september 2015) Martial sa tak stal najdrahším tínedžerom v histórii a to už aj pred navýšením čiastky o bonusy.Anthony Martial: Man Utd sign Monaco forward for £36m bbc.com: (2. september 2015) Pri svojom debute 12. septembra 2015 v zápase proti Liverpoolu, kedy v 65. minúte striedal Juana Matu, dokázal streliť gól a spečatil tak víťazstvo 3:1 nad odvekým rivalom.Man Utd 3–1 Liverpool bbc.com: (12. september 2015) Za svoje výkony v septembri 2015 si zaslúžil cenu hráča mesiaca v Premier League.Anthony Martial: Man Utd forward wins player of the month bbc.com: (16. október 2015)

Trofeje a ocenenia
Klubové
 FA Cup: 2015/2016
 EFL Cup: 2016/2017
 Európska liga UEFA: 2016/2017
 FA Community Shield: 2016

 Reprezentačné 

 Liga národov UEFA: 2020/21
 Majstrovstvá Európy vo futbale: 2. miesto: 2016

Individuálne
 Golden Boy: 2015
 Premier League Hráč mesiaca: September 2015

Referencie

Zdroj

Kategória:Francúzski národní futbalisti
Kategória:Hráči Olympique Lyonnais
Kategória:Hráči AS Monaco FC
Kategória:Hráči Manchester United FC
Kategória:Hráči Majstrovstiev Európy vo futbale 2016